CELEX: 32004R1006
Language: el
Date: 2004-05-19 00:00:00
Title: Κανονισμός (EK) αριθ. 1006/2004 της Επιτροπής, της 19ης Μαΐου 2004, για καθορισμό του βαθμού στον οποίο μπορούν να ικανοποιηθούν οι αιτήσεις πιστοποιητικών εισαγωγής που κατατέθηκαν για την υποποσόστωση ΙΙ κατεψυγμένου βοδινού κρέατος η οποία προβλέπεται από τον κανονισμό (ΕΚ) αριθ. 780/2003

20.5.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/31
            
         
      ΚΑΝΟΝΙΣΜΌΣ (EK) αριθ. 1006/2004 ΤΗΣ ΕΠΙΤΡΟΠΉΣ
   
   της 19ης Μαΐου 2004
   για καθορισμό του βαθμού στον οποίο μπορούν να ικανοποιηθούν οι αιτήσεις πιστοποιητικών εισαγωγής που κατατέθηκαν για την υποποσόστωση ΙΙ κατεψυγμένου βοδινού κρέατος η οποία προβλέπεται από τον κανονισμό (ΕΚ) αριθ. 780/2003
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1),
   τον κανονισμό (ΕΚ) αριθ. 2341/2003 της Επιτροπής, της 29ης Δεκεμβρίου 2003, περί παρεκκλίσεως από τον κανονισμό (ΕΚ) αριθ. 780/2003 όσον αφορά επιμέρους δασμολογική ποσόστωση για κατεψυγμένο βόειο κρέας υπαγόμενο στον κωδικό ΣΟ 0202 και προϊόντα υπαγόμενα στον κωδικό ΣΟ 0206 29 91 (2), και ιδίως το άρθρο 1 παράγραφος 3,
   Εκτιμώντας τα ακόλουθα:
   Στο άρθρο 12 παράγραφος 2 στοιχείο α) δεύτερο εδάφιο του κανονισμού (ΕΚ) αριθ. 2341/2003 καθορίζεται σε 5 742 τόνους η ποσότητα της υποποσόστωσης ΙΙ για την οποία οι εγκεκριμένοι εισαγωγείς μπορούν να υποβάλουν αίτηση πιστοποιητικού εισαγωγής κατά τη διάρκεια της περιόδου από 3 έως 7 Μαΐου 2004. Η ποσότητα αυτή μειώθηκε σε 5 708,65929 τόνους με το άρθρο 1 παράγραφος 2 του κανονισμού (ΕΚ) αριθ. 385/2004. Επειδή όμως οι ποσότητες που ζητήθηκαν με τα πιστοποιητικά εισαγωγής υπερβαίνουν τη διαθέσιμη ποσότητα, θα πρέπει να καθοριστεί ένας συντελεστής μείωσης σύμφωνα με τις διατάξεις του άρθρου 1 παράγραφος 3 του κανονισμού (ΕΚ) αριθ. 2341/2003,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κάθε αίτηση πιστοποιητικού εισαγωγής που κατατέθηκε σύμφωνα με τις διατάξεις του άρθρου 12 παράγραφος 2 πρώτο εδάφιο του κανονισμού (ΕΚ) αριθ. 780/2003 (3) κατά τη διάρκεια της περιόδου από 3 έως 7 Μαΐου 2004 γίνεται δεκτή σε ό,τι αφορά το 3,67984 % των ποσοτήτων που ζητήθηκαν.
   Άρθρο 2
   Ο παρών κανονισμός αρχίζει να ισχύει στις 20ης Μαΐου 2004.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19ης Μαΐου 2004.
      
         
            Για την Επιτροπή
         
         J. M. SILVA RODRÍGUEZ
         
         
            Γενικός Διευθυντής Γεωργίας
         
      
   
   
      (1)  ΕΕ L 160 της 26.6.1999, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).
   
      (2)  ΕΕ L 346 της 31.12.2003, σ. 33· κανονισμός όπως τροποποιήθηκε από τον κανονισμό (ΕΚ) αριθ. 385/2004 (ΕΕ L 64 της 2.3.2004, σ. 24).
   
      (3)  ΕΕ L 114 της 8.5.2003, σ. 8.